ยูฟ่าแชมเปียนส์ลีก ฤดูกาล 2025–26

ยูฟ่าแชมเปียนส์ลีก ฤดูกาล 2025–26 จะเป็นฤดูกาลที่ 71 ของการแข่งขันฟุตบอลระดับสโมสรชั้นนำของยุโรป ซึ่งจัดโดยยูฟ่า และเป็นฤดูกาลที่ 34 นับตั้งแต่เปลี่ยนชื่อจากยูโรเปียนแชมเปียนคลับส์คัพเป็นยูฟ่าแชมเปียนส์ลีก
นัดชิงชนะเลิศจะจัดขึ้นในวันที่ 30 พฤษภาคม ค.ศ. 2026 ที่สนามกีฬาปุชกาชออเรนอในบูดาเปสต์ ประเทศฮังการี ผู้ชนะเลิศ ยูฟ่าแชมเปียนส์ลีก ฤดูกาล 2025–26 จะผ่านเข้าสู่รอบลีกของ ยูฟ่าแชมเปียนส์ลีก ฤดูกาล 2026–27 โดยอัตโนมัติ, ฟีฟ่าอินเตอร์คอนติเนนตัลคัพ 2026 นัดชิงชนะเลิศ, ฟุตบอลชิงแชมป์สโมสรโลก 2029 และยังได้รับสิทธิ์ในการแข่งขันกับผู้ชนะเลิศ ยูฟ่ายูโรปาลีก ฤดูกาล 2025–26 ใน ยูฟ่าซูเปอร์คัพ 2026
ฤดูกาลนี้เป็นฤดูกาลแรกของแชมเปียนส์ลีกที่มีทีมจากประเทศเดียวกันมากกว่าห้าทีม โดยมีหกทีมเป็นตัวแทนจากประเทศอังกฤษ
ปารีแซ็ง-แฌร์แม็ง คือทีมป้องกันแชมป์ในฤดูกาลนี้
การจัดสรรทีมจากสมาคม.
82 ทีมจาก 53 ใน 55 สมาชิกสมาคมของยูฟ่า จะเข้าร่วมการแข่งขันยูฟ่าแชมเปียนส์ลีก ฤดูกาล 2025–26 (ยกเว้น ลีชเทินชไตน์ ซึ่งไม่มีการแข่งขันลีกในประเทศ และรัสเซีย ซึ่งปัจจุบันถูกระงับอยู่) การจัดอันดับสโมสรขึ้นอยู่กับค่าสัมประสิทธิ์สมาคมยูฟ่า ใช้เพื่อกำหนดจำนวนทีมที่เข้าร่วมสำหรับแต่ละสมาคม ดังนี้
การจัดอันดับตามสมาคมฟุตบอล.
สำหรับการแข่งขัน ยูฟ่าแชมเปียนส์ลีก ฤดูกาล 2025–26, แต่ละสมาคมจะจัดอันดับอ้างอิงตามค่าสัมประสิทธิ์ของยูฟ่าในปี ค.ศ. 2024 ซึ่งคิดตามผลการแข่งขันฟุตบอลระดับทวีปตั้งแต่ฤดูกาล 2019–20 ถึง 2023–24 ตารางดังกล่าวสะท้อนถึงการระงับการแข่งขันของรัสเซียจากยูฟ่า
นอกเหนือจากการจัดสรรตามค่าสัมประสิทธิ์ของสมาคมแล้ว สมาคมอาจมีทีมเพิ่มเติมที่เข้าร่วมในแชมเปียนส์ลีก ดังที่ระบุไว้ด้านล่าง:
การจัดสรร.
ข้อมูลในที่นี้สะท้อนถึงการระงับการเข้าร่วมของรัสเซียในฟุตบอลยุโรป ดังนั้นจึงมีการเปลี่ยนแปลงต่อรายการการเข้าถึงมาตรฐานดังนี้:
เนื่องจากผู้ชนะเลิศยูฟ่าแชมเปียนส์ลีก (ปารีแซ็ง-แฌร์แม็ง) ผ่านเข้าสู่การแข่งขันจากผลงานในประเทศแล้ว มีการเปลี่ยนแปลงรายการเข้าถึงเริ่มต้นดังต่อไปนี้:
สโมสร.
ป้ายกำกับในวงเล็บแสดงให้เห็นว่าแต่ละทีมมีคุณสมบัติสำหรับพื้นที่ของรอบที่เริ่มต้น:
รอบคัดเลือกรอบสอง, รอบคัดเลือกรอบสามและรอบเพลย์ออฟ แบ่งออกเป็น ตัวแทนที่ชนะเลิศจากลีก (CH) และตัวแทนจากลีก (LP)
รอบและวันที่จับสลาก.
กำหนดการแข่งขันมีดังต่อไปนี้ โดยจะมี "สัปดาห์พิเศษ" หนึ่งสัปดาห์ ซึ่งจะแข่งขันในวันพฤหัสบดี นัดการแข่งขันทั้งหมดในสัปดาห์อื่น ๆ จะแข่งขันในวันอังคาร และวันพุธ ยกเว้นนัดการแข่งขันวันที่ 8 (วันพุธเท่านั้น) และนัดชิงชนะเลิศ
รอบลีก.
การจับสลากสำหรับ ยูฟ่าแชมเปียนส์ลีก ฤดูกาล 2025–26 รอบลีก จัดขึ้นที่ กรีมัลดีฟอรัม ใน โมนาโก วันที่ 28 สิงหาคม ค.ศ. 2025 เวลา 18:00 น. เวลาออมแสงยุโรปกลาง. ทั้ง 36 ทีมจะถูกแบ่งออกเป็นสี่โถ ๆ ละเก้าทีม ตามค่าสัมประสิทธิ์ยูฟ่า ยกเว้นแชมป์เก่าแชมเปียนส์ลีก ซึ่งจะถูกวางให้เป็นทีมวางอันดับสูงสุดโดยอัตโนมัติในโถ 1.
ทั้ง 36 ทีมถูกจับฉลากด้วยมือ จากนั้นซอฟต์แวร์อัตโนมัติจะจับฉลากคู่แข่งแปดทีมแบบสุ่ม โดยกำหนดว่าทีมใดจะเล่นนัดเหย้าและทีมใดจะเล่นนัดเยือน แต่ละทีมจะต้องเจอกับคู่แข่งสองทีมจากโถทั้งสี่ คือทีมเหย้าหนึ่งทีมและทีมเยือนหนึ่งทีม ทีมต่าง ๆ ไม่สามารถเจอกับคู่แข่งจากสมาคมเดียวกันได้ และสามารถจับฉลากเจอกับทีมจากสมาคมเดียวกันได้ไม่เกินสองทีม
โบโด/กลิมต์, ไครัต, แพฟอส และ อูนีโอน แซ็ง-ฌิลลัวส์ จะลงเล่นครั้งแรกนับตั้งแต่มีการแข่งขันรอบลีก/รอบแบ่งกลุ่ม กับไครัต ประจำอยู่ที่ อัลมาเตอ กลายเป็นทีมจากตะวันออกมากที่สุดที่เคยผ่านเข้าไปเล่นแชมเปี้ยนส์ลีกนับตั้งแต่มีการจัดรอบแบ่งกลุ่ม. นอกจากนี้ โบโด/กลิมต์ ซึ่งมีฐานอยู่ใน โบโด ภายใน วงกลมอาร์กติก กลายเป็นทีมยุโรปที่อยู่เหนือสุดที่เคยเข้าแข่งขันในแชมเปี้ยนส์ลีก. ถือเป็นครั้งแรกที่ทีมจากนอร์เวย์เข้าร่วมการแข่งขันอย่างเป็นทางการนับตั้งแต่ ฤดูกาล 2007–08, และจะเป็นฤดูกาลแรกนับตั้งแต่ 2005–06 ที่ไม่มีทีมจากยูเครนผ่านเข้ารอบแบ่งกลุ่ม/รอบลีกเลย.
โดยในรอบลีกจะมีสมาคมระดับชาติรวมทั้งสิ้น 16 สมาคมเข้าร่วม.
ตาราง.
ทีมอันดับแปดอันดับแรกจะได้รับสิทธิ์บายเข้าสู่รอบ 16 ทีมสุดท้าย ทีมอันดับ 9 ถึง 24 จะเข้าแข่งขันในรอบเพลย์ออฟแบบแพ้คัดออก โดยทีมอันดับ 9 ถึง 16 จะถูกจัดให้อยู่ในกลุ่มวางสำหรับการจับฉลาก ทีมอันดับ 25 ถึง 36 จะถูกคัดออกจากการแข่งขันทุกรายการ และจะไม่สามารถเข้าร่วม ยูฟ่ายูโรปาลีก ฤดูกาล 2025–26 ได้